Suvestinė redakcija nuo 2024-03-30

Sprendimas paskelbtas: TAR 2022-02-28, i. k. 2022-03895

IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO

2022 m. vasario 24 d. Nr. T-28

Ignalina

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 7 straipsnio 18 ir 22 punktais, įgyvendindama Ignalinos rajono savivaldybės 2021–2023 m. strateginio veiklos plano, patvirtinto Ignalinos rajono savivaldybės tarybos 2021 m. vasario 25 d. sprendimu Nr. T-1 „Dėl Ignalinos rajono savivaldybės 2021–2023 m. strateginio veiklos plano patvirtinimo“, Kultūros ir turizmo, sporto, jaunimo ir bendruomenių veiklos aktyvinimo programos tikslo „Įgyvendinti jaunimo politiką“ 1 uždavinį „Užtikrinti jaunimo įgalinimo, įtraukimo į pilietinę veiklą, atstovavimo interesams galimybes, informavimą ir konsultavimą“, Ignalinos rajono savivaldybės taryba n u s p r e n d ž i a:

1. Patvirtinti Ignalinos rajono savivaldybės jaunimo vasaros užimtumo ir integracijos į darbo rinką programą (pridedama).

2. Pripažinti netekusiu galios Ignalinos rajono savivaldybės tarybos 2021 m. kovo 25 d. sprendimą Nr. T-38 „Dėl Ignalinos rajono savivaldybės jaunimo vasaros užimtumo ir integracijos į darbo rinką 2021 metų programos patvirtinimo“.

3. Paskelbti šį sprendimą Teisės aktų registre ir Ignalinos rajono savivaldybės interneto svetainėje www.ignalina.lt.

Savivaldybės meras	Justas Rasikas

PATVIRTINTA

Ignalinos rajono savivaldybės tarybos

2022 m. vasario 24 d. sprendimu Nr. T-28

IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMA

I SKYRIUS

BENDROJI DALIS

1. Ignalinos rajono savivaldybės jaunimo vasaros užimtumo ir integracijos į darbo rinką programa (toliau – programa) siekiama didinti jaunimo užimtumą vasaros laikotarpiu, ne ugdymo proceso metu, skatinti ir didinti pagalbą jauniems žmonėms įsidarbinant.

2. Programa skirta Ignalinos rajono savivaldybės jaunimui nuo 14 iki 19 m. amžiaus, deklaravusiam savo gyvenamąją vietą Ignalinos rajono savivaldybėje (toliau – jaunimas arba jaunas žmogus). Programos vykdymo terminas – birželio–rugpjūčio mėnesiai, ne ugdymo proceso metu.

3. Programa remiama Ignalinos rajono savivaldybės biudžeto lėšomis programoje nustatyta tvarka ir vykdoma Ignalinos rajono savivaldybės teritorijoje.

4. Programoje vartojamos sąvokos atitinka Lietuvos Respublikos darbo kodekse, Lietuvos Respublikos vietos savivaldos įstatyme, Lietuvos Respublikos jaunimo politikos pagrindų įstatyme ir kituose teisės aktuose vartojamas sąvokas.

II SKYRIUS

PROGRAMOS TIKSLAS IR UŽDAVINIAI

5. Programos tikslas – sudaryti palankias sąlygas kokybiškam jaunimo užimtumui didinti vasaros atostogų metu Ignalinos rajono savivaldybėje.

6. Programos uždaviniai:

6.1. Didinti jaunimo motyvaciją vasaros atostogų metu kaip vieną iš užimtumo priemonių pasirinkti sezoninį darbą.

6.2. Padėti jaunimui integruotis į darbo rinką.

6.3. Pagerinti jaunimo profesinį orientavimą.

6.4. Remti Ignalinos rajono savivaldybės teritorijoje veikiančius darbdavius, pagal programą įdarbinusius jaunimą, kompensuojant darbo vietos išlaikymą pagal programoje numatytą tvarką.

6.5. Skatinti bendradarbiavimą su Ignalinos rajono savivaldybės teritorijoje veikiančiu verslo sektoriumi.

III SKYRIUS

PROGRAMOS DALYVIAI

7. Dalyvauti programoje gali:

7.1. darbdaviai:

7.1.1. Lietuvos Respublikoje įsteigtas juridinis asmuo, kuris veiklą vykdo Ignalinos rajono savivaldybės teritorijoje;

7.1.2. Lietuvos Respublikoje įsteigta kita organizacija (ūkininkas), kuri (-is) veiklą vykdo Ignalinos rajono savivaldybės teritorijoje;

7.1.3. Lietuvos Respublikos pilietis, kuris verčiasi individualia veikla ir veiklą vykdo Ignalinos rajono savivaldybės teritorijoje;

7.2. Ignalinos rajono savivaldybės teritorijoje gyvenamąją vietą deklaravęs jaunimas. Pirmenybė teikiama pirmą kartą programoje dalyvaujančiam jaunimui.

8. Dalyvauti programoje negali jauni žmonės toje pačioje darbovietėje, kurioje ketina dirbti programos įgyvendinimo laikotarpiu, bet yra įdarbinti anksčiau nei einamųjų metų birželio 1 d.

IV SKYRIUS

PROGRAMOS VIEŠINIMAS IR VYKDYMAS

9. Informacija apie programos įgyvendinimą viešinama Ignalinos rajono savivaldybės interneto svetainėje www.ignalina.lt. Informaciją ir konsultacijas apie programos įgyvendinimą teikia savivaldybės administracijos jaunimo reikalų koordinatorius.

10. Darbdavių ir jaunimo įsitraukimas į programą bei vertinimas vyksta tokia tvarka:

10.1. Ignalinos rajono savivaldybės interneto svetainėje www.ignalina.lt skelbiama darbdavių, ketinančių įdarbinti jaunus žmones vasaros atostogų metu, registracija. Registruodamiesi darbdaviai užpildo pateiktą registracijos formą (4 priedas). Registracijai suteikiamas ne daugiau kaip 20 darbo dienų terminas nuo paskelbimo dienos. Registracijos forma siunčiama skelbime nurodytais kontaktais. Užsiregistravusių darbdavių sąrašas viešinamas Ignalinos rajono savivaldybės interneto svetainėje www.ignalina.lt.

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

10.2. Ignalinos rajono savivaldybės interneto svetainėje www.ignalina.lt skelbiama jaunimo, ketinančio dalyvauti programoje, registracija. Jauni žmonės, išsirinkę iš programoje užsiregistravusių darbdavių sąrašo ar savarankiškai susiradę būsimą darbdavį ir su juo aptarę dalyvavimą programoje, turi registruotis el. paštu info@ignalina.lt, pateikdami užpildytą, pasirašytą ir nuskenuotą (nufotografuotą) registracijos formą (1 priedas) ir sutikimą dėl asmens duomenų tvarkymo (2 priedas). Registracijai suteikiamas ne daugiau kaip 20 darbo dienų terminas nuo paskelbimo dienos.

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

10.3. Programos dalyvių atitiktį programai pagal programos 7 ir 8 punktus vertina Ignalinos rajono savivaldybės administracijos direktoriaus įsakymu sudaryta darbo grupė, kurios darbą organizuoja savivaldybės jaunimo reikalų koordinatorius.

10.4. Darbo grupė, patikrinusi informaciją apie dalyvių atitiktį programai, per 5 darbo dienas nuo registracijos pabaigos teikia tvirtinti tinkamų dalyvių sąrašą administracijos direktoriui.

10.5. Jeigu norinčių dalyvauti programoje yra daugiau, nei programai skirta lėšų, atrenkami tie dalyviai, kurie pateikė registracijos formas ir kitus dokumentus anksčiau, pagal registracijos datą ir laiką.

10.6. Finansavimas skiriamas Ignalinos rajono savivaldybės administracijos direktoriaus įsakymu, atsižvelgiant į darbo grupės rekomendacijas ir į bendrose registracijos formose pateiktus duomenis.

11. Su tinkamais programos dalyviais pasirašoma administracijos direktoriaus įsakymu nustatytos formos trišalė sutartis tarp Ignalinos rajono savivaldybės administracijos, darbdavio ir įdarbinamojo (3 priedas), kurioje aptariamos pagrindinės programos sąlygos.

12. Darbdavio ar jaunimo iniciatyva nesudarant sutarties ar ją nutraukus anksčiau negu numatytas terminas, pasirašyti trišalės bendradarbiavimo sutarties kviečiamas kitas sąraše esantis programos dalyvis.

Punkto pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

13. Pasirašytos sutartys registruojamos ir vykdomos teisės aktų nustatyta tvarka.

V SKYRIUS

FINANSAVIMAS

14. Darbdaviui, dalyvaujančiam programoje, už kiekvieną įdarbintą jaunuolį lėšos kompensuojamos šia tvarka:

14.1. per mėnesį 400 (keturi šimtai) eurų už jauną žmogų, įdarbintą visu darbo krūviu;

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

14.2. jeigu jaunuolis dirba ne visu darbo krūviu, kompensacija skaičiuojama proporcingai pagal faktiškai dirbtą laiką. Nekompensuojamos išlaidos: viršvalandžiai, atostoginiai, nedarbingumas, kompensacijos už nepanaudotas atostogas, už darbą savaitgaliais, šventinėmis dienomis;

14.3. kompensuojamų išlaidų periodas – birželio–rugpjūčio mėnesiai, ne ugdymo proceso metu;

14.4. darbdavys, siekdamas gauti jaunuolio, įdarbinto pagal programą, darbo vietos išlaikymo kompensaciją, Ignalinos rajono savivaldybės administracijai pateikia trišalėje sutartyje nurodytus jaunuolio įdarbinimo ir sąnaudų patyrimo pagrindimo dokumentus;

14.5. vienam darbdaviui kompensuojama ne daugiau kaip už 5 įdarbintus jaunuolius;

14.6. maksimali kompensavimo trukmė vienam įdarbintam jaunuoliui yra 2 mėnesiai, dirbant visu darbo krūviu. Jei jaunuolis dirba ne visu darbo krūviu, darbo trukmė gali būti ilgesnė (tačiau tik programos įgyvendinimo laikotarpiu), tuomet kompensacija skaičiuojama proporcingai pagal dirbtas darbo dienas ir kompensacijos suma vienam įdarbintam jaunuoliui per visą įdarbinimo laikotarpį einamaisiais kalendoriniais metais negali viršyti 800 (aštuonių šimtų) eurų;

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

14.7. kompensacija darbdaviui mokama, jei įdarbintas jaunuolis dirbo ne mažiau kaip dvi savaites (10 darbo dienų).

15. Įdarbintas jaunuolis šia programa gali pasinaudoti tik vieną kartą per finansinius metus.

VI SKYRIUS

BAIGIAMOSIOS NUOSTATOS

16. Įdarbinant jaunimą pagal programą, vadovaujamasi Lietuvos Respublikos teisės aktais, kurie reglamentuoja asmenų iki aštuoniolikos metų įdarbinimą.

17. Darbdavys jaunuoliui darbo sutartyje moka nurodytu laiku nustatytą darbo užmokestį, kuris yra ne mažesnis nei Lietuvos Respublikos teisės aktais nustatytas minimalus mėnesinis atlyginimas arba minimalus valandinis atlygis.

18. Darbdavys už netinkamą dokumentų pateikimą Ignalinos rajono savivaldybės administracijai atsako Lietuvos Respublikos įstatymų ir kitų teisės aktų nustatyta tvarka.

19. Programos vykdymo dokumentai tvarkomi ir saugomi Dokumentų tvarkymo ir apskaitos taisyklių nustatyta tvarka.

20. Programa gali būti keičiama ar pripažinta netekusia galios Ignalinos rajono savivaldybės tarybos sprendimu.

______________

Ignalinos rajono savivaldybės jaunimo vasaros

užimtumo ir integracijos į darbo rinką programos

1 priedas

(Ignalinos rajono savivaldybės tarybos 2024 m. kovo

28 d. sprendimo Nr. T-40

redakcija)

REGISTRACIJOS Į IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMĄ FORMA

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

Vardas (pildo jaunas žmogus)
Pavardė (pildo jaunas žmogus)
Gimimo data (pildo jaunas žmogus)
Adresas (pildo jaunas žmogus)
Ugdymo įstaiga, klasė (pildo jaunas žmogus)
Telefono numeris (pildo jaunas žmogus)
El. paštas (pildo jaunas žmogus)
Darbo patirtis (jei yra) (pildo jaunas žmogus)
Kuo norėčiau dirbti (pildo jaunas žmogus)
Darbdavio, su kuriuo sutartas įsidarbinimas, pavadinimas, adresas ir tel., vadovo vardas, pavardė (pildo darbdavys arba jo atstovas)
Datos, kuriomis bus dirbama (pildo darbdavys arba jo atstovas)
Etato dydis (pildo darbdavys arba jo atstovas)
Pareigybės, į kurią bus įdarbintas jaunas žmogus pavadinimas (pildo darbdavys arba jo atstovas)
Galimos rizikos

Jaunas žmogus

__________________________	______________

(Vardas, pavardė)	(parašas)

Būsimas darbdavys arba jo atstovas

__________________	______________

(Vardas, pavardė)	(parašas)

__________

Priedo pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

Ignalinos rajono savivaldybės jaunimo vasaros

užimtumo ir integracijos į darbo rinką

programos

2 priedas

Ignalinos rajono savivaldybės administracijai

SUTIKIMAS DĖL ASMENS DUOMENŲ TVARKYMO

(Data)

Aš, _________________________________________________________________________

(vardas, pavardė, asmens kodas ir gimimo data)

sutinku, kad duomenų valdytoja – Ignalinos rajono savivaldybės administracija (toliau – administracija) tvarkytų mano asmens duomenis: vardą, pavardę, asmens kodą ir gimimo datą, siekdama:

1.	patikrinti deklaruotą gyvenamąją vietą;

2.	patikrinti moksleivio statusą.

Tvarkomi duomenys bus saugomi 12 mėnesių nuo sutikimo davimo dienos. Pasibaigus sutikimo galiojimo terminui, sutikimas bus sunaikintas įstatymo nustatyta tvarka.

Esu informuotas (-a), kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka, turiu teisę:

1.	žinoti (būti informuotas) apie mano asmens duomenų tvarkymą;

2.	susipažinti su savo asmens duomenimis ir kaip jie yra tvarkomi;

3.	reikalauti, sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitų asmens duomenų tvarkymą reglamentuojančių teisės aktų nuostatų;

4.	mano kontaktiniai duomenys nebūtų perduoti trečiosioms šalims naudoti tyrimo ir apklausos tikslais.

Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme.

(vardas, pavardė)	(parašas)

__________

Ignalinos rajono savivaldybės jaunimo vasaros

užimtumo ir integracijos į darbo rinką

programos

3 priedas

(Pavyzdinė trišalė bendradarbiavimo sutarties forma)

TRIŠALĖ BENDRADARBIAVIMO SUTARTIS

___________ Nr. ______

(data)

Ignalina

I SKYRIUS

SUTARTIES ŠALYS

Ignalinos rajono savivaldybės administracija (toliau – Administracija), atstovaujama _______________________________________________________________________________,

(vadovo arba įgalioto asmens vardas ir pavardė)

darbdavys (toliau – Darbdavys) ______________________________________________________,

(įmonės, įstaigos, organizacijos pavadinimas, juridinio asmens kodas)

atstovaujamas ____________________________________________________________________,

(pareigos, vardas ir pavardė)

ir įdarbinamasis (toliau – Įdarbinamasis) ______________________________________________,

(vardas, pavardė, adresas, tel., el. p., ugdymo įstaiga)

toliau bendrai vadinami Šalimis, vadovaudamiesi Lietuvos Respublikos darbo kodeksu, Ignalinos rajono savivaldybės jaunimo vasaros užimtumo ir integracijos į darbo rinką programa, patvirtinta Ignalinos rajono savivaldybės tarybos 2022 m. sprendimu Nr. „Dėl.....“, ir kitais teisės aktais, reglamentuojančiais asmenų iki 18 metų įdarbinimą, sudarė trišalę bendradarbiavimo sutartį (toliau – Sutartis).

II SKYRIUS

SUTARTIES OBJEKTAS

1.	Šalių bendradarbiavimas ir įsipareigojimai vykdant programą.

III SKYRIUS

ŠALIŲ ĮSIPAREIGOJIMAI

2.	Administracija įsipareigoja:

2.1. Darbdaviui kompensuoti 400 (keturis šimtus) eurų per mėnesį patirtų išlaidų už maksimalų leistiną darbo laiką, skirtų Įdarbintojo darbo užmokesčiui, o Įdarbinamajam dirbant mažiau nei maksimalus leistinas darbo laikas – proporcingai mažiau. Kompensuojamų išlaidų periodas – einamųjų metų birželio–rugpjūčio mėnesiai, maksimali kompensavimo trukmė yra 2 mėnesiai, maksimali kompensuojama suma – 800 (aštuoni šimtai) eurų vienam jaunuoliui.

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

2.2.	Suteikti kompensaciją, jei jaunuolis pas Darbdavį dirba ne mažiau kaip 10 darbo dienų.

2.3. Ne vėliau kaip iki rugsėjo 30 d. Darbdaviui kompensuoti Įdarbinamojo darbo užmokesčio sąnaudas už dirbtą laiką.

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

2.4.	Informuoti visuomenę apie Priemonės eigą ir rezultatus interneto svetainėje www.ignalina.lt.

3.	Darbdavys įsipareigoja:

3.1.	Pasirašyti su Įdarbinamuoju teisės aktus atitinkančią terminuotą darbo sutartį.

3.2.	Įdarbinti Įdarbinamąjį nuo ....... m. .......................... d. iki ......m. ....................... d.

3.3.	Įdarbinti Įdarbinamąjį ________val. per dieną.

3.4.	Įdarbinant Įdarbinamąjį iki 18 metų vadovautis Lietuvos Respublikos teisės aktais, reglamentuojančiais asmenų įdarbinimą iki 18 metų.

3.5.	Užtikrinti Įdarbinamojo teisės aktų reikalavimus atitinkančias darbo sąlygas.

3.6.	Išmokėti Įdarbinamajam darbo sutartyje nurodytu laiku nustatytą darbo užmokestį, kuris yra ne mažesnis nei Lietuvos Respublikos teisės aktais nustatytas minimalus mėnesinis atlyginimas arba minimalus valandinis atlygis.

3.7.	Sumokėti, vadovaujantis teisės aktais, nuo šio darbo užmokesčio apskaičiuotas draudėjo valstybinio socialinio draudimo įmokas Valstybinio socialinio draudimo fondui.

3.8.	Atsakyti už pateiktų Įdarbinamųjų su darbo laiko apskaita ir apmokėjimu susijusių dokumentų teisingumą.

3.9. Programai pasibaigus, bet ne vėliau kaip iki rugsėjo 15 d., savivaldybės Administracijai pateikti su Įdarbinamojo įdarbinimu susijusius dokumentus:

Papunkčio pakeitimai:

Nr. T-40, 2024-03-28, paskelbta TAR 2024-03-29, i. k. 2024-05765

3.9.1. darbo sutarties kopiją;

3.9.2. darbo laiko apskaitos žiniaraščio kopiją;

3.9.3. darbo užmokesčio išmokėjimą patvirtinančių dokumentų kopijas (darbo užmokesčio priskaitymo ir išmokėjimo žiniaraštį ir banko išrašą apie gautą darbo užmokestį).

3.10.	Gavus kompensaciją ir paaiškėjus, kad Administracijai buvo pateikti neteisingi dokumentai, Darbdavys nepagrįstai gautas lėšas pagal Administracijos reikalavimą privalo grąžinti per 5 darbo dienas nuo Administracijos reikalavimo gavimo dienos.

3.11.	Nutraukus su Įdarbinamuoju darbo sutartį prieš terminą, per 3 darbo dienas raštu apie tai informuoti Administraciją nurodant darbo sutarties nutraukimo priežastį.

4.	Įdarbinamasis įsipareigoja:

4.1.	Atitikti šiuos reikalavimus:

4.1.1.	gyvenamąją vietą būti deklaravęs Ignalinos rajono savivaldybės teritorijoje;

4.1.2.	su Darbdaviu sudarytoje darbo sutartyje nurodytą pirmąją darbo dieną būti ne jaunesnis kaip 14 metų ir ne vyresnis kaip 19 metų (įskaitytinai).

4.2.	Laikytis darbo sutartyje nurodytų sąlygų.

4.3.	Nutraukus su Darbdaviu darbo sutartį prieš terminą, per 3 darbo dienas raštu apie tai informuoti Administraciją nurodant darbo sutarties nutraukimo priežastį.

IV SKYRIUS

ŠALIŲ ATSAKOMYBĖ

5.	Sutarties Šalys už Sutartyje nurodytų įsipareigojimų nevykdymą ar netinkamą vykdymą atsako įstatymų ir kitų teisės aktų nustatyta tvarka.

6.	Šalys atleidžiamos nuo atsakomybės dėl šios Sutarties vykdymo esant nenugalimos jėgos (force majeure) aplinkybėms pagal Lietuvos Respublikos civilinio kodekso 6.212 straipsnį bei Lietuvos Respublikos Vyriausybės 1996 m. liepos 16 d. nutarimą Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.

V SKYRIUS

BAIGIAMOSIOS NUOSTATOS

7.	Šalys garantuoja Sutarties pagrindu gautos informacijos konfidencialumą.

8.	Nė viena Sutarties Šalis neturi teisės perduoti Sutartimi apibrėžtų teisių ir pareigų tretiesiems asmenims be raštiškų kitų Šalių sutikimų.

9.	Pasikeitus Šalies rekvizitams, nurodytiems Sutartyje, Šalis per 5 kalendorines dienas informuoja apie tai kitas Šalis.

10.	Sutartis gali būti pakeista, nutraukta visų Šalių susitarimu.

11.	Sutartis sudaryta lietuvių kalba, 3 egzemplioriais, turinčiais vienodą juridinę galią.

12.	Ginčai dėl Sutarties vykdymo sprendžiami derybų būdu, o nesusitarus per 5 darbo dienas – teisės aktų nustatyta tvarka.

13.	Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo dienos.

14.	Kitos sutarties sąlygos ______________________ .

VI SKYRIUS

ŠALIŲ REKVIZITAI IR PARAŠAI

Ignalinos rajono savivaldybės administracija	Įdarbinamasis	Darbdavys
_____________________ (vadovo ar jo įgalioto asmens pareigų pavadinimas) A. V. _____________________ (parašas) _____________________ (vardas ir pavardė)	______________________ (vardas pavardė)	________________________ (pavadinimas)

______________________ (asmens kodas)	________________________ (juridinio asmens kodas)

______________________ ______________________ (adresas, tel., el. p.)	_________________________ (adresas, tel., faks., el. p.)

___________________________ (vadovo ar jo įgalioto asmens pareigų pavadinimas) A. V.

______________________ (parašas)	_________________________ (vardas ir pavardė)

______________

Ignalinos rajono savivaldybės jaunimo vasaros

užimtumo ir integracijos į darbo rinką programos

4 priedas

(Ignalinos rajono savivaldybės tarybos 2024 m. kovo

28 d. sprendimo Nr. T-40

redakcija)

REGISTRACIJOS Į IGNALINOS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS FORMA DARBDAVIUI

Darbdavio pavadinimas
Adresas
Vadovo vardas, pavardė
Kontaktai: Telefono numeris El. paštas
Datos, kuriomis būtų dirbama (darbo pradžios diena, pageidaujamas darbo laikotarpis)
Etato dydis (nuo 0,25 iki 1 etato, nurodomas valandų per savaitę skaičius)
Siūlomas darbo užmokestis
Pageidaujama pareigybė (-ės)
Pageidaujamos darbui kompetencijos (aprašomas darbo pobūdis ir reikalingos kompetencijos)
Galimų priimti jaunų žmonių skaičius

Pastaba. Įdarbinant asmenis iki 18 metų, privaloma vadovautis Lietuvos Respublikos Vyriausybės 2017 m. birželio 28 d. nutarimu Nr. 518 patvirtinto Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo reikalavimais.

Būsimas darbdavys arba jo atstovas

__________________________	______________

(vardas, pavardė)	(parašas)

_____________________

Papildyta priedu:

Nr. T-40, 2024-03-28, paskelbta TAR 2024-03-29, i. k. 2024-05765

Pakeitimai:

1.

Ignalinos rajono savivaldybės taryba, Sprendimas

Nr. T-40, 2024-03-28, paskelbta TAR 2024-03-29, i. k. 2024-05765

Dėl Ignalinos rajono savivaldybės tarybos 2022 m. vasario 24 d. sprendimo Nr. T-28 „Dėl Ignalinos rajono savivaldybės jaunimo vasaros užimtumo ir integracijos į darbo rinką programos patvirtinimo“ pakeitimo